ai4bharat/Pralekha huggingface dataset:
कृषी मंत्रालय
खरीप विपणन हंगाम 2020–21 मधील खरेदी किमान आधारभूत किंमतीनुसार  सुरु
नवी दिल्ली, 21 नोव्हेंबर 2020
चालू खरीप विपणन हंगाम 2020-21 मध्ये सरकार सध्याच्या एमएसपी धोरणानुसार अर्थात किमान आधारभूत किंमतीनुसार खरीप हंगाम 2020-21 मध्ये शेतकऱ्यांकडून धान्य खरेदी करीत आहे.
पंजाब, हरियाणा, उत्तर प्रदेश, तेलंगणा, उत्तराखंड, तामिळनाडू, चंदीगड, जम्मू आणि काश्मिर, केरळ, गुजरात, आंध्रप्रदेश आणि महाराष्ट्र या राज्य आणि केंद्रशासित प्रदेशांमध्ये खरीप हंगाम 2020 – 21 ची भात खरेदी अजून सुरू आहे. या अंतर्गत 20 नोव्हेंबर 2020 पर्यंत एकूण 295.23 लाख मेट्रिक टन धान्य खरेदी झाली असून मागील वर्षीच्या 250.55 लाख मेट्रिक टन धान/ भात खरेदीच्या तुलनेत यावर्षी 17.83 टक्क्यांची वाढ झाली आहे. 295.23 लाख मेट्रिक टन एकूण खरेदीपैकी केवळ पंजाबने 201.36 लाख मेट्रिक टन भात खरेदी केले असून ते एकूण खरेदीच्या 68.20 टक्के आहे.
आतापर्यंत 55740.88 कोटी रुपयांची भात खरेदी करण्यात आली असून त्याचा 25.83 लाख शेतकऱ्यांना लाभ मिळाला आहे.
राज्यांकडून आलेल्या प्रस्तावाच्या आधारे तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तरप्रदेश, ओडिशा, राजस्थान आणि आंध्रप्रदेश या राज्यांसाठी खरीप विपणन हंगाम 2020 च्या डाळी आणि तेलबियांच्या 45.10 लाख मेट्रिक टन एवढ्या खरेदीस मान्यता देण्यात आली आहे. पुढे आंध्रप्रदेश, कर्नाटक, तामिळनाडू आणि केरळ राज्यांसाठी सुके खोबऱ्याच्या  1.23 लाख मेट्रिक टन खरेदीस मंजुरी देण्यात आली आहे.
अन्य राज्य किंवा केंद्रशासित प्रदेशांकडून पीएसएस अंतर्गत डाळी, तेलबिया आणि सुके खोबऱ्याच्या खरेदीचा प्रस्ताव मिळाल्यानंतर त्यांना परवानगी दिली जाईल. जर केंद्रिय मध्यवर्ती एजन्सीकडून जाहीर झालेल्या आणि राज्य सरकारने नामनिर्देशित केलेल्या एजन्सीमार्फत दिल्या जाणाऱ्या खरेदी दरापेक्षा बाजारातील किमती कमी झाल्या तर एफएक्यू ग्रेडच्या पिकांची खरेदी थेट नोंदणीकृत शेतकऱ्यांकडून सन 2020–21 साठी अधिसूचित खरेदी किमान आधारभूत किंमतीनुसार करता येईल.
20 नोव्हेंबर 2020 पर्यंत, नोडल संस्थेच्या माध्यमातून सरकारने 67040.30 मेट्रिक टन मूग, शेंगदाणे आणि सोयाबीन खरेदी केला आहे, किमान आधारभूत किंमतीनुसार 362.39 कोटी रुपये मूल्यअसलेल्या या खरेदीचा लाभ तामिळनाडू, महाराष्ट्र, गुजरात, हरियाणा, राजस्थान मधील 38,880 शेतकऱ्यांना झाला आहे. मागील वर्षी याच काळात ही खरेदी 57285.78 मेट्रिक टन इतकी होती, ज्यामध्ये 17.02 टक्के वाढ झाली आहे.
त्याचप्रमाणे, 5,089 मेट्रिक टन सुके खोबरे  खरेदी केले गेले आहे. याचा लाभ कर्नाटक आणि तामिळनाडू मधील 3,961 शेतकऱ्यांना फायदा झाला आहे. 20 नोव्हेंबर 2020 पर्यंतची किमान आधारभूत किंमत 52.40 कोटा रुपये इतकी दिली गेली आहे. गेल्या वर्षी याच कालावधीत 293.34 मेट्रिक टन सुके खोबरे खरेदी करण्यात आले होते. सुके खोबरे आणि उडद डाळीच्या संदर्भात या पिकांसाठी मोठ्या उत्पादक राज्यांमध्ये बहुतेक वेळा एमएसपीच्या वर किंवा त्यापेक्षा अधिक पैसे दिले जात आहेत. खरीप डाळी व तेलबियांच्या आवकानुसार संबंधित राज्यसरकार, केंद्रशासित प्रदेश त्यानुसार खरेदी सुरू करण्यासाठी आवश्यक व्यवस्था करीत आहेत.
किमान आधारभूत किंमत योजनेअंतर्गत पंजाब, हरियाणा, राजस्थान, मध्यप्रदेश, तेलंगणा, आंध्रप्रदेश, महाराष्ट्र, गुजरात आणि ओडिशा या राज्यांमध्ये कापसाची खरेदी प्रक्रिया सुरळीत सुरू आहे. 20 नोव्हेंबर 2020 पर्यंत 6190.96 कोटी रुपये किमतीच्या 20,22,869 कापसाच्या गाठी खरेदी करण्यात आल्या आहेत आणि त्याचा फायदा 4,02,576 शेतकऱ्यांना झाला आहे.Jaydevi PS/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
पंतप्रधान कार्यालय
र्किगिझच्या पंतप्रधानांच्या भेटीदरम्यान दोन्ही राष्ट्रांमध्ये झालेल्या करारांचे आदान-प्रदान
नवी दिल्ली, 14 जून 2019
|
|
अनु.क्र.
|
|
सामंजस्य करार
|
|
1.
|
|
धोरणात्मक भागीदारीवर भारत आणि र्किगिझ यांच्यादरम्यान झालेला संयुक्त जाहीरनामा
|
|
2.
|
|
व्यापार आणि आर्थिक सहकार्य या विषयांवर भारत आणि र्किगिझ यांच्यात वर्ष 2019 ते 2024 या पाच वर्षाच्या कालावधीसाठी तयार करण्यात आलेला रोडमॅप
|
|
3.
|
|
द्विराष्ट्रीय गुंतवणूक करार
|
|
4.
|
|
भारतीय राष्ट्रीय सचिवालय सुरक्षा परिषद आणि र्किगिझ सुरक्षा परिषद यांच्यादरम्यान झालेला सामंजस्य करार
|
|
5.
|
|
भारत-र्किगिझस्तान दुहेरी कर रचना प्रतिबंध करारातील कलम 26 नुसार करण्यात येणाऱ्या सुधारणा संदर्भात
|
|
6.
|
|
आरोग्य क्षेत्रात सहकार्यासंदर्भात सामंजस्य करार
|
|
7.
|
|
डीआरडीओ आणि भारत-र्किगिझ शिखर जैव-वैद्यकीय संशोधन केंद्रासंबंधी सामंजस्य करार
|
|
8.
|
|
भारतीय राष्ट्रीय सुरक्षा रक्षक आणि र्किगिझच्या राष्ट्रीय सैन्य दलाच्या सहकार्यासंदर्भात झालेला सामंजस्य करार
|
|
9.
|
|
भारतीय राष्ट्रीय सुरक्षा अकादमी आणि र्किगिझ मिलट्री इन्स्टीट्युट यांच्या दरम्यान झालेला सहकार्य सामंजस्य करार
|
|
10.
|
|
हाय अल्टीट्युड वारफेअर स्कूल  भारतीय सैन्य दल आणि र्किगिझच्या सैन्य दलाचे संयुक्त शिखर प्रशिक्षण केंद्र यांच्या दरम्यान झालेला सहकार्य सामंजस्य करार
|
|
11.
|
|
भारताच्या आयात-निर्यात, बँक आणि र्किगिझच्या गुंतवणूक संवर्धन आणि संरक्षण संस्थेदरम्यान सहकार्य सामंजस्य करार
|
|
12.
|
|
माहिती-तंत्रज्ञान क्षेत्रात भारत-र्किगिझ यांच्यातील सहकार्य सामंजस्य करार
|
|
13.
|
|
भारताचे ग्राहक व्यवहार मंत्रालय आणि र्किगिझचे अर्थमंत्रालय यांच्यातील कायदेशीर हवामान क्षेत्रासंबंधी सहकार्य सामंजस्य करार
|
|
14.
|
|
भारत-र्किगिझस्तान या विकसनशील राष्ट्रांच्या भारतीय राष्ट्रीय संशोधन आणि र्किगिझस्तानच्या राष्ट्रीय धोरण अभ्यास संस्था यांच्यादरम्यान माहिती आणि संशोधन पद्धती यासाठी झालेला सहकार्य सामंजस्य करार
|
|
15.
|
|
हिमाचल प्रदेशच्या वाय.एस.परमार विद्यापीठाच्या फळ शास्त्र आणि वन या विषयावर राष्ट्रीय अग्रारियन विद्यापीठाशी केलेला सामंजस्य करार
B.Gokhale/P.Malandkar
(Visitor Counter : 70
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र
दिल्ली-मुंबई, 29 जुलै 2020

पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्री मंडळाच्या बैठकीत राष्ट्रीय शिक्षण धोरण 2020 ला आज मंजुरी देण्यात आली. शालेय आणि उच्च शिक्षणात मोठ्या प्रमाणात परिवर्तनात्मक सुधारणांना यात मोठा वाव देण्यात आला आहे. 21 व्या शतकातले हे पहिले शिक्षण धोरण असून 34 वर्ष जुन्या1986 च्या शिक्षणावरच्या राष्ट्रीय धोरणाची जागा नवे धोरण घेणार आहे.सर्वांना संधी, निःपक्षपात,दर्जा, परवडणारे आणि उत्तरदायित्व या स्तंभांवर याची उभारणी करण्यात आली आहे. 2030 च्या शाश्वत विकास कार्यक्रमाशी याची सांगड घालण्यात आली आहे. शालेय आणि महाविद्यालयीन शिक्षण अधिक समग्र, बहू शाखीय, 21 व्या शतकाच्या गरजाना अनुरूप करत भारताचे चैतन्यशील प्रज्ञावंत समाज आणि जागतिक ज्ञान महासत्ता म्हणून परिवर्तन घडवण्याचा आणि प्रत्येक विद्यार्थ्याच्या आगळ्या क्षमता पुढे आणण्याचा या धोरणाचा उद्देश आहे
आरोग्य मंत्रालयाची कोविड-19घडामोडींवरील माहिती :
- केंद्र सरकार आणि राज्य सरकारांच्या “चाचणी, मागोवा, उपचार”  या धोरणाच्या समन्वयीत अंमलबजावणीमुळे प्रती रुग्ण मृत्यूदर  जागतिक पातळीच्या तुलनेत प्रभावीपणे कमी करण्यावर भर दिला आहे, हा दर वेगाने घसरत आहे.
सध्या मृत्यूदर 2.23% आहे, जो 1 एप्रिल 2020 पासून सर्वात कमी आहे.
केवळ मृत्यूदर कमी झाला असे नाही, तर प्रभावी नियंत्रण धोरण, जास्तीत जास्त चाचण्या आणि एकूण देखभालीसाठी प्रमाणित क्लिनिकल मॅनेजमेंट प्रोटोकॉलमुळे सलग सहाव्या दिवशी प्रतिदिन 30,000 रुग्ण बरे झाले आहेत. बरे झालेल्या रुग्णांची संख्या जलदगतीने 10 लाखांच्या जवळ जात आहे. गेल्या 24 तासांत 35,286 रुग्णांना सुट्टी दिल्यामुळे बरे झालेल्या रुग्णांची संख्या 9,88,029 एवढी झाली आहे. कोविड-19 रुग्णांचा बरे होण्याच्या दरात वाढ होऊन आता तो 64.51% एवढा झाला आहे.
इतर अपडेट्स
महाराष्ट्र अपडेट्स :
मुंबईत सेरो-सर्वेक्षण करण्यात आले, यात झोपडपट्टी परिसरातील 57% नागरिकांमध्ये सार्स-सीओव्ही2 विरोधात अँटीबॉडीज तयार झाल्या आहेत, तर निवासी सोसायट्यांमध्ये हे प्रमाण 16% आहे. राहण्यास अपुऱ्या जागेमुळे योग्य शारिरीक अंतर ठेवण्यात येणाऱी अडचण, सार्वजनिक शौचालयांचा वापर हे संक्रमणाचा उच्च प्रसार होण्याचे प्रमुख कारण असल्याचे सांगण्यात आले. मुंबईत मंगळवारी 8,000 चाचण्या होऊन नव्याने वाढणाऱ्या रुग्णसंख्येत घट होऊन ती 717 एवढी झाली. जुलैच्या सुरुवातीला 5,000-6,000 चाचण्यांमागे 1,500 रुग्णांची नोंद होत होती. यातून आर्थिक राजधानीतील कोविड-19 संक्रमणाचा प्रसार हळूहळू कमी होत असल्याचे दिसून येते. मंगळवारी महाराष्ट्र राज्यात 7,717 रुग्णांची नोंद झाली. सक्रीय रुग्णांची संख्या 1,44,696 एवढी आहे.
पंतप्रधान कार्यालय
डॉ. एपीजे अब्दुल कलाम यांना त्यांच्या जयंतीनिमित्त पंतप्रधान नरेंद्र मोदी यांनी वाहिली आदरांजली
नवी दिल्ली, 15 ऑक्टोबर 2022
पंतप्रधान नरेंद्र मोदी यांनी देशाचे माजी राष्ट्रपती दिवंगत डॉ. एपीजे अब्दुल कलाम यांना त्यांच्या जयंतीनिमित्त आदरांजली वाहिली आहे. समाजातल्या प्रत्येक घटकाशी स्वतःला जोडून घेतलेल्या, डॉ. कलाम यांनी एक शास्त्रज्ञ आणि राष्ट्रपती म्हणून दिलेल्या योगदानाचेही पंतप्रधानांनी स्मरण केले आहे.
डॉ. एपीजे अब्दुल कलाम यांना आदरांजली वाहताना पंतप्रधानांनी आपल्या ट्विट संदेशात म्हटलं आहे की;
“आपले माजी राष्ट्रपती डॉ. एपीजे अब्दुल कलाम यांना विनम्र अभिवादन. एक शास्त्रज्ञ आणि राष्ट्रपती म्हणून त्यांनी आपल्या देशासाठी दिलेल्या योगदानाबद्दल, तसंच समाजातल्या प्रत्येक घटकाशी स्वतःला जोडून घेणारे एक राष्ट्रपती म्हणून त्यांचा कायमच अभिमान वाटतो.”H.Raut/T.Pawar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2020-21 मधील किमान आधारभूत किंमतीवरील खरेदी
नवी दिल्ली, 2 नोव्हेंबर 2020
सध्या सुरू झालेल्या खरीप विपणन हंगाम  2020-21, मध्ये सरकारने गेल्या हंगामाप्रमाणेच अस्तित्वात असलेल्या किमान आधारभूत किंमत योजनांनुसार शेतकऱ्यांकडून खरीप पिकांची खरेदी केली आहे.
या किमान आधारभूत किंमतीवर झालेल्या एकूण 39,740 कोटी रुपयांच्या खरेदीचा लाभ 17.74 लाख शेतकऱ्यांना झाला आहे.
तामिळनाडू, कर्नाटक, महाराष्ट्र, तेलंगणा, गुजरात, हरयाणा, उत्तर प्रदेश, ओदिशा, राजस्थान आणि आंध्र प्रदेश या राज्यांकडून प्राप्त झालेल्या प्रस्तावानुसार खरीप हंगाम 2020-21 मध्ये 45.10 LMT डाळी आणि तेलबियांच्या आधारभूत किंमत योजनेअंतर्गत  खरेदीला मंजूरी देण्यात आली.
कालपर्यंत सरकारने नोडल एजन्सीजच्या माध्यमातून किमान आधारभूत किंमत योजनेतून 10,571 मेट्रिक टन मूग, उडीद, भूईमूग आणि सोयाबिनची 57.83 कोटी रूपयांची खरेदी केली. याचा लाभ तामिळनाडू, महाराष्ट्र, गुजरात आणि हरयाणातील 6,607 शेतकऱ्यांना झाला.
M.Chopade/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
आरोग्य आणि कुटुंब कल्याण मंत्रालय
भारतातले अ-संसर्गजन्य रोग
नवी दिल्ली, 2 जुलै 2019
भारतीय वैद्यक संशोधन परिषदेच्या एका अहवालानुसार, देशातल्या एकूण मृत्यूपैकी अ-संसर्गजन्य रोगामुळे होणाऱ्या मृत्यूचे 2016 मधे 61.8 टक्के प्रमाण होते. 1990 मधे हे प्रमाण 37.9 टक्के होते.
अ-संसर्गजन्य रोगासाठी, वार्धक्य, अनारोग्यकारी आहार, बैठी जीवनशैली, उच्च रक्तदाब, उच्च रक्त शर्करा, प्रमाणाबाहेर वाढलेले कोलरेस्टोल, वाढलेले वजन हे घटक कारणीभूत ठरतात.
सार्वजनिक आरोग्य हा राज्यांच्या सुचीतला विषय असला तरी राज्य सरकारांच्या प्रयत्नांना, केंद्र सरकारचा सहयोग लाभतो. राष्ट्रीय आरोग्य अभियाना अंतर्गत, कर्करोग, मधुमेह, पक्षाघात आणि हृदयविकार नियंत्रण आणि अटकाव यासाठीचा राष्ट्रीय कार्यक्रम राबवला जातो. आरोग्यदायी जीवनशैलीला प्रोत्साहन देण्याबरोबरच, कर्करोगासह इतर अ-संसर्गजन्य रोगांची तपासणी हा याचा उद्देश आहे.
मधुमेह, उच्च रक्तदाब, मुख आणि स्तनाचा कर्करोग यासारख्या सर्वसाधारणपणे आढळणाऱ्या अ-संसर्गजन्य रोगांसाठी, लोकसंख्येच्या आधारावर तपासणीलाही राष्ट्रीय आरोग्य अभियाना अंतर्गत सुरवात करण्यात आली आहे. यामुळे प्राथमिक स्तरावरच रोगाचे निदान होऊन रोगासाठी धोकादायक ठरणाऱ्या घटकाबाबत जागृती निर्माण होण्यासाठी मदत होणार आहे.
सुरु करण्यात आलेल्या नवीन एम्स मध्ये कॅन्सर उपचारांवर भर आहे. रुग्णांना, कर्करोग आणि हृदय विकाराशी संबधित औषधे आणि प्रत्यारोपण माफक दरात उपलब्ध व्हावीत यासाठी 159 संस्था आणि रुग्णालयात दीनदयाळ कक्षाची निर्मिती करण्यात आली आहे. माफक दरात जेनरिक औषधे उपलब्ध व्हावीत यासाठी जन औषधी भांडार उघडण्यात आली आहेत.
केंद्रीय आरोग्य आणि कुटुंब कल्याण राज्यमंत्री अश्विनी कुमार चौबे यांनी आज राज्यसभेत एका लेखी उत्तरात ही माहिती दिली.
M.Chopade/N.Chitale/D.Rane
(Visitor Counter : 253
पर्यावरण, वन एवं जलवायु परिवर्तन मंत्रालय
स्थलांतरीत पक्षांच्या मध्य आशियातील उड्डाण मार्गामधे  स्थलांतरित पक्षी आणि त्यांच्या अधिवासासाठी संरक्षण प्रयत्नांना बळ देण्यासाठी या पक्षांचा नैसर्गिक अधिवास असणाऱ्या देशांची बैठक
नवी दिल्ली, 6 मे 2023
पर्यावरण, वन आणि हवामान बदल मंत्रालयाने संयुक्त राष्ट्र पर्यावरण कार्यक्रम/ स्थलांतरित प्रजाती संबंधित परिषदेच्या  सहकार्याने मध्य आशियाई उड्डाण मार्गावरील स्थलांतरित पक्षी आणि त्यांच्या अधिवासासाठी संरक्षण प्रयत्नांना बळ देण्यासाठी नवी दिल्लीत 2 ते 4 मे 2023 या काळात संबंधित देशांची बैठक आयोजित केली होती.
केंद्रीय पर्यावरण, वन आणि हवामान बदल राज्यमंत्री अश्विनी कुमार चौबे यांनी बैठकीचे उद्घाटन केले. ग्लासगो येथील COP-26 मध्ये करण्यात आलेल्या LIFE  जीवनशैली स्वीकारण्याच्या पंतप्रधानांच्या आवाहनाचा उल्लेख करताना चौबे यांनी आपल्या उद्घाटनपर भाषणात नमूद केले की:
“...स्थलांतरीत पक्षांच्या मध्य आशियाई उड्डाण मार्गातील देशांच्या बैठकीद्वारे कृती आराखडा तयार करत आहोत. त्यासाठी पंतप्रधानांच्या ध्येयदृृष्टीच्या दिशेने आम्ही ठोस पावले उचलली आहेत याचे मोठे समाधान आहे. याशिवाय, स्थलांतरित पक्ष्यांसह सर्व जीवसृष्टींच्या सह-अस्तित्वासाठी अनुकुल शाश्वत जीवनशैली अंगीकारणे, येणाऱ्या काळात त्यांचे निरंतर अस्तित्व सुनिश्चित करण्यासाठी महत्त्वपूर्ण आहे. पंतप्रधानांच्या लाइफ चळवळीशी याची सांगड घातली आहे. पर्यावरण संरक्षणासाठी, पर्यावरणस्नेही जीवनशैलीचे ती आवाहन करते आणि वसुंधरेप्रती आपल्या जबाबदारीची आठवण करून देते. या बैठकीद्वारे, आपण मध्य आशियाई उड्डाण मार्गाचे संरक्षण आणि शाश्वत विकासाचे समान उद्दिष्ट साध्य करण्याच्या दिशेने एक महत्त्वपूर्ण पाऊल उचलत आहोत...."
या बैठकीत आर्मेनिया, बांगलादेश, कझाकस्तान, किरगिझस्तान, कुवेत, मंगोलिया, ओमान, सौदी अरेबिया, ताजिकिस्तान आणि उझबेकिस्तानसह सीएएफ प्रदेशातील अकरा देश सहभागी झाले होते. मध्य आशियाई उड्डाण मार्गातील स्थलांतरित पक्षी आणि त्यांचे अधिवास यांच्या संवर्धनाच्या प्रयत्नांना बळकटी देण्यासाठी सीएएफ देशांची ही बैठक झाली. सीएमएस, एईडब्लूए आणि रॅप्टोर्स एमओयूच्या सचिवालयांशिवाय, राज्यांच्या मुख्य वन्यजीव वॉर्डनचे प्रतिनिधी, भारतातील वैज्ञानिक संस्था, आंतरराष्ट्रीय आणि राष्ट्रीय गैर-सरकारी संस्था आणि यातील तज्ञ बैठकीत सहभागी झाले.
प्रतिनिधींनी, मध्य आशियाई उड्डाण मार्गासाठी संस्थात्मक आराखड्यावर चर्चा केली आणि त्यावर सहमती दर्शविली. तसेच अंमलबजावणीसाठी प्राधान्य क्षेत्रांवर चर्चा केली. याबरोबरच सीएमएस सीएएफ कृती आराखडा अद्ययावत करण्यासाठी मसुदा आराखड्यावर सहमती दर्शविली. स्थलांतरित पक्षी आणि त्यांच्या अधिवासांचे शाश्वत संवर्धन सुनिश्चित करण्यासाठी सीएएफ देशांसाठी ही बैठक विचारांची आणि सर्वोत्तम पद्धतींची देवाणघेवाण करण्याची एक महत्त्वाची संधी ठरली.
S.Thakur/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक ब्युरो, बीआयएस ने महाराष्ट्रातील पाच जिल्ह्यांमधील शाळा/महाविद्यालयांमध्ये स्थापन केलेल्या स्टँडर्ड क्लबच्या मार्गदर्शकांसाठी दोन दिवसीय प्रशिक्षण कार्यक्रमाचे केले आयोजन
मुंबई, 8 ऑगस्ट 2023
भारतीय मानक ब्युरो, बीआयएस च्या मुंबई शाखा कार्यालयाने गेल्या आठवड्यात  शाळा/महाविद्यालयांमध्ये स्थापन केलेल्या स्टँडर्ड क्लबच्या मार्गदर्शकांसाठी दोन दिवसीय निवासी प्रशिक्षण कार्यक्रमाचे आयोजन केले होते. बीआयएस, मुंबईच्या पश्चिम प्रादेशिक प्रयोगशाळेने याचे आयोजन केले होते आणि मुंबई, ठाणे, रायगड,सिंधुदुर्ग आणि नाशिक या जिल्ह्यांमधील मार्गदर्शकांसाठी आयोजित अशाप्रकारचा हा पाचवा प्रशिक्षण कार्यक्रम आहे.
विद्यार्थ्यांमध्ये मानकीकरण आणि गुणवत्तेसंदर्भात जागरूकता निर्माण करण्याच्या उद्देशाने बी आय एस ने अनेक उपक्रम सुरु केले आहेत, असे शास्त्रज्ञ /वरिष्ठ संचालक आणि बी आय एस मुंबई शाखा कार्यालयाचे प्रमुख संजय विज, यांनी या कार्यक्रमाची प्रमुख वैशिष्ट्ये आणि बी आय एस च्या कार्याबद्दल माहिती देताना सांगितले. युवा पिढीमध्ये गुणवत्तेबद्दल जागरुकता आणि देशात गुणवत्तापूर्ण परिसंस्था विकसित करण्यासाठी हा एक मैलाचा दगड ठरेल, असे ते म्हणाले
गुणवत्ता आणि मानकीकरणाची संकल्पना आणि मानकीकरणाचे लाभ याविषयी विस्तृत माहिती देताना डी डी जी डब्लू चे संजय गोस्वामी यांनी दैनंदिन आयुष्यातील उदाहरणे देऊन ते स्पष्ट केले. व्यावहारिक जीवनात उपयोगात येणाऱ्या मानकांबद्दल आणि खेळण्यांच्या सुरक्षिततेसाठीच्या मानकांसारख्या काही नवीन मानकांची माहिती दिली. याशिवाय आपले जीवनमान सुधारण्याच्या दृष्टीने ब्युरोने हाती घेतलेल्या कार्याबद्दल देखील त्यांनी माहिती दिली, उदाहरणार्थ विशेषत: सोन्याच्या हॉलमार्किंगची योजना, अनिवार्य उत्पादनांसाठी गुणवत्ता नियंत्रण आदेश इत्यादी.
प्रशिक्षणादरम्यान बी आय एस मुंबई शाखा कार्यालयाचे शास्त्रज्ञ / उपसंचालक टी. अर्जुन यांनी बी आय एस उपक्रम, गुणवत्ता आणि मानकीकरण आणि मानकांची संकल्पना यांची सादरीकरणाद्वारे तपशीलवार माहिती दिली. बी आय एस मुंबई शाखा कार्यालयाचे शास्त्रज्ञ / उपसंचालक निशिकांत सिंग यांनी बी आय एस वेबसाइट आणि बी आय एस CARE अॅपची वैशिष्ट्ये आणि वापर याविषयी माहिती दिली. बीआयएस पोर्टल्सच्या प्रभावी वापराचे मार्गही त्यांनी स्पष्ट केले.
बी आय एस मुंबई शाखा कार्यालयाचे शास्त्रज्ञ / सहाय्यक संचालक चिरागकुमार गज्जर यांनी स्टॅंडर्ड क्लब च्या स्थापनेसंदर्भातील मार्गदर्शक तत्वांबद्दल माहिती दिली. त्यांनी स्टॅंडर्ड क्लब च्या मार्गदर्शकांची जबाबदारी आणि कर्तव्ये याबद्दल माहिती दिली तसेच ब्युरो च्या वतीने देशभरात पाच हजारांहून अधिक स्टॅंडर्ड क्लब ची निर्मिती झाली आहे, असे सांगितले. प्रशिक्षण कार्यक्रमादरम्यान, सर्व सहभागींचे वेगवेगळे गट तयार करून अनेक उपक्रम राबवण्यात आले. मानके तयार करण्याची प्रक्रिया स्पष्ट करण्यात आली.
बी आय एस मुंबई शाखा कार्यालयाचे शास्त्रज्ञ /सहाय्यक संचालक शुभम चौधरी, यांनी मानकीकरण आणि मानकांची रचना स्पष्ट केली. कार्यक्रमादरम्यान सामूहिक उपक्रम आणि मानक लेखन कार्यशाळा घेण्यात आल्या.
S.Kane/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
कायदा आणि न्याय मंत्रालय
कौटुंबिक कायदा सुधारणेसंदर्भात विधी आयोगाचा चर्चात्मक मसुदा जारी
नवी दिल्ली, 31 ऑगस्ट 2018
देशातल्या सर्व कौटुंबिक कायद्याच्या तरतुदींबाबत चर्चा करुन त्यातल्या संभाव्य सुधारणा सुचवणारा मसुदा विधी आयोगाने जारी केला आहे.
घटस्फोटासाठी “नो फॉल्ट” अर्थात “दोष नाही” या नव्या कारणाचा समावेश करावा त्याच्या बरोबरीने पोटगीच्या तरतुदीत संबंधित बदल करावा, विशेष विवाह कायद्याअंतर्गत नोंदणीसाठी तीस दिवसांचा कालावधी, विवाहाची नोंदणी अनिवार्य इत्यादी मुद्यांबाबत यामध्ये तपशीलवार चर्चा करण्यात आली आहे.
हिंदू कायद्याअंतर्गत चर्चा करताअंतर्गत चर्चा करतांना अनौरस संततीचे हक्क यासह इतर मुद्यांवर विचारविमर्श करण्यात आला तर मुस्लीम कायद्याअंतर्गत चर्चा करताना विधवा स्त्रीचे हक्क यासह इतर बाबींवर तर पारसी कायद्याअंतर्गत चर्चेदरम्यान पारसी स्त्री ने जमातीबाहेरच्या व्यक्तीशी विवाह केला तरी वडीलोपार्जित संपत्तीतला त्या महिलेच्या हक्काचे संरक्षण या बाबीशी संबंधित सूचना करण्यात आल्या आहेत.
बालकांसंदर्भातल्या न्यायाशी  कायदा अधिक व्यापक करावा असेही यात सुचवण्यात आले आहे. याविषयी अधिक माहिती या लिंकवर उपलब्ध आहे.
लिंक : Consultation Paper on Reform of Family Law
N.Sapre/N.Chitale/P.Malandkar
(Visitor Counter : 133
माहिती आणि प्रसारण मंत्रालय
शिख फॉर जस्टिस या प्रतिबंधित संघटनेशी संबंधित अॅप्स, संकेतस्थळे आणि समाजमाध्यम खाती प्रतिबंधित  करण्याचे माहिती आणि प्रसारण मंत्रालयाचे आदेश
माहिती आणि प्रसारण मंत्रालयाने बेकायदेशीर कृत्ये प्रतिबंध कायदा 1967 अंतर्गत बेकायदेशीर घोषित केलेल्या शिख्स फॉर जस्टिस  या संस्थेशी जवळचे संबंध असलेल्या परदेशस्थ “पंजाब पॉलिटिक्स टीव्ही” चे अॅप्स, संकेतस्थळ आणि समाजमाध्यम खाती प्रतिबंधित  करण्याचे आदेश दिले आहेत.
संबंधित वाहिनी, सध्या सुरू असलेल्या राज्य विधानसभा निवडणुकांदरम्यान सार्वजनिक सुव्यवस्था बिघडवण्यासाठी ऑनलाइन माध्यमाचा वापर करण्याचा प्रयत्न करत असल्याची गुप्तचर माहिती समोर आल्याने, मंत्रालयाने 18 फेब्रुवारी रोजी माहिती तंत्रज्ञान नियमांतर्गत आणीबाणीच्या अधिकारांचा वापर करून पंजाब पॉलिटिक्स टीव्हीची "डिजिटल मीडिया संसाधने प्रतिबंधित केली.
प्रतिबंधित केलेले अॅप्स, संकेतस्थळ आणि समाजमाध्यम खात्यांच्या सामग्रीमध्ये जातीय तेढ आणि फुटीरतावाद भडकवण्याची क्षमता होती; आणि ते भारताचे सार्वभौमत्व आणि अखंडता, राज्याची सुरक्षा आणि सार्वजनिक सुव्यवस्थेसाठी हानिकारक असल्याचे आढळले. सध्या सुरू असलेल्या निवडणुकांची वेळ साधत त्यावर प्रभाव टाकण्यासाठी नवीन अॅप्स आणि समाजमाध्यम खाती सुरु केल्याचे उघड झाले आहे.
भारतातील एकूण माहिती बाबतचे वातावरण सुरक्षित ठेवण्यासाठी आणि भारताच्या सार्वभौमत्वाला आणि अखंडतेला धोका निर्माण करणाऱ्या कोणत्याही कृतींना आळा घालण्यासाठी केन्द्र सरकार सतर्क आणि वचनबद्ध आहे.
माहिती आणि प्रसारण मंत्रालय
अनुराग सिंह ठाकूर यांनी बांग्लादेशचे माहिती आणि प्रसारण मंत्री डॉ. हसन महमूद यांची भेट घेतली
“वंगबंधू ”चित्रपट जलदगतीने पूर्ण करण्याबाबत भारत आणि बांगलादेश यांची सहमती, मार्च 2022 मध्ये चित्रपट आंतरराष्ट्रीय स्तरावर प्रदर्शित होण्याची शक्यता
6 डिसेंबर, 2021 रोजी “मैत्री दिन” च्या निमित्ताने विशेष समारंभाच्या आयोजनाचा आराखडा तयार केला जाईल
नवी दिल्ली, 7 सप्टेंबर 2021
केंद्रीय माहिती आणि प्रसारण मंत्री अनुराग सिंह ठाकूर यांनी बांग्लादेशचे माहिती आणि प्रसारण मंत्री डॉ. हसन महमूद यांच्या नेतृत्वाखालील शिष्टमंडळाची परस्पर हिताच्या मुद्यांवर चर्चा करण्यासाठी आणि प्रसारण आणि मनोरंजनाच्या क्षेत्रात दोन्ही देशांमधील दृढ संबंध तसेच लोकांमधील संबंध अधिक मजबूत करण्यासाठी आणि उभय देशांमधील सॉफ्ट पॉवर इंटरफेसच्या संधींचा शोध घेण्याबाबत चर्चा करण्यासाठी भेट घेतली. डॉ हसन महमूद यांनी अनुराग सिंह ठाकूर यांचे परस्पर हित आणि सहकार्याच्या बाबींवर चर्चा करण्यासाठी बैठकीचे आयोजन केल्याबद्दल आभार मानले. त्यांनी भारत सरकारने उचललेल्या सक्रिय पावलांचे कौतुक केले आणि मार्च 2021 मधील पंतप्रधान नरेंद्र मोदी यांच्या बांगलादेश दौऱ्याचा विशेष उल्लेख केला.
2. अनुराग ठाकूर यांनी शेख मुजीबुर रहमान यांच्या जीवनावर आणि काळावर आधारित "वंगबंधू " चित्रपटाच्या निर्मितीबद्दल समाधान व्यक्त केले आणि बरेचसे चित्रीकरण पूर्ण झाले आहे आणि कोविड परिस्थिती सामान्य असल्यास मार्च 2022 पर्यंत निर्मितीचे काम पूर्ण होईल जेणेकरून मार्च, 2022 मध्ये आंतरराष्ट्रीय स्तरावर चित्रपट प्रदर्शित होऊ शकेल अशी आशा व्यक्त केली. ”.
3. "1971 मधील बांगलादेशचा मुक्ती संग्राम " या माहितीपट चित्रपटाच्या निर्मितीसाठी सक्रियपणे पाठपुरावा करण्याबाबत देखील सहमती झाली. डिजिटल मनोरंजन आणि परस्पर देवाणघेवाणीद्वारे एकमेकांच्या देशांच्या चित्रपट प्रदर्शित करण्याच्या क्षेत्रात दोन्ही देशांमधील संबंध दृढ करण्यावरही चर्चा झाली.
4. दोन्ही मंत्र्यांनी 6 डिसेंबर, 2021 रोजी “मैत्री दिन ” साजरा करण्याबाबत चर्चा केली ज्यासाठी परस्पर स्वीकृत कृती योजना तयार केली जाईल आणि अमलात आणली जाईल. ठाकूर यांनी जानेवारी 2021 मध्ये आयोजित 51 व्या इफ्फीमध्ये सक्रिय सहभागासाठी बांगलादेश सरकारचे आभार मानले आणि नोव्हेंबर 2021 मध्ये गोव्यात होणाऱ्या 52 व्या इफ्फीमध्ये पुन्हा सहभागी होण्याचे आमंत्रण दिले. दोन्ही मंत्र्यांनी सांस्कृतिक आणि लोकांमधील संबंध.अधिक मजबूत करण्यासाठी दोन्ही देशांमधील सहकार्याला पाठिंबा दिला.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
कार्मिक, सार्वजनिक तक्रार आणि निवृत्ती वेतन मंत्रालय
दिव्यांगांसाठी आरक्षण
नवी दिल्ली, 22 जुलै 2021
दिव्यांग व्यक्ती हक्क कायदा 2016 हा इ दिव्यांग व्यक्तींना आरक्षणाचा हक्क देतो.
केडरच्या संख्येनुसार थेट नियुक्तीने भरल्या जाणाऱ्या एकूण पदांपैकी चार टक्के म्हणजे प्रत्येक गटातील उदा. अ, ब आणि क श्रेणीतील चार टक्के पदे अशा व्यक्तींसाठी पुढील प्रकारे राखून ठेवली जातात.
|
|
शारीरिक दुर्बलतेचा प्रकार
|
|
पदांची टक्केवारी
|
|
 अंधत्व किंवा कमी दिसणे
|
|
1%
|
|
 बहिरेपणा किंवा श्रवणदोष
|
|
1%
|
|
 हालचालींशी संबंधित दुर्बलता. सेरेब्रल पाल्सी, बरा झालेला कुष्ठरोग, खुजेपणा, ॲसिडहल्ल्याचे बळी आणि मस्क्युलर डिस्ट्रोफी
|
|
1%
|
|
 ऑटिझम, गतिमंदत्व , विशेष आकलन दुर्बलता आणि मानसिक आजार
 याशिवाय a ते d या कलमांखाली येणारे म्हणजेच बहिरेपणा आणि अंधत्व यांच्यासह इतर शारीरिक व्यंग असणारे.
|
|
1%
केंद्रीय विज्ञान आणि तंत्रज्ञान मंत्रालयाचे तसेच भूशास्त्र मंत्रालयाचे राज्यमंत्री, , पंतप्रधान कार्यालय, कार्मिक आणि सार्वजनिक तक्रार निवारण निवृत्तीवेतन अणुऊर्जा आणि अंतराळ राज्यमंत्री जितेंद्र सिंग यांनी आज राज्यसभेत एका लेखी उत्तरात ही माहिती दिली.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155